**Napišite skicu za fokusnu strukturu**

Agencija za statistiku BiH

U BiH smanjen broj osnovaca i srednjoškolaca

Na početku školske 2014/2015. godine u BiH u 1.812 osnovnih škola upisano je 296.842 učenika, što je u odnosu na prethodnu školsku godinu manje za 5.291 učenika, ili 1,7 posto. U ovoj školskoj godini u nastavni proces bilo je uključeno 24.118 nastavnika, a od toga 17.139 žena ili 71 posto, podaci su Agencije za statistiku BiH. U školskoj 2014/2015. godini u BiH u 311 srednjih škola upisano je 144.231 učenik, što je u odnosu na prethodnu školsku godinu manje za 12.119 učenika, ili 7,7 posto. U nastavni proces bilo je uključeno 12.773 nastavnika, a od toga 7.592 žene ili 59,4 posto. U istoj školskoj godini na prvi ciklus studija visokog obrazovanja, uključujući i integrisane studije, u zimski semestar upisano je 108.008 studenata, od toga je 95.579 studenata upisano na sve godine studija, a 12.429 su apsolventi. U 2014. godini diplomirao je 19.861 student, što je za 6,7 posto više nego prethodne školske godine. Od ukupnog broja diplomiranih studenata 60 posto su studentkinje. U školskoj 2014/2015. godini u BiH ukupno je bilo 288 predškolskih ustanova sa 21.468 djece. U odnosu na prethodnu školsku godinu, broj predškolskih ustanova veći je za 11,6 posto, broj djece korisnika predškolskih ustanova porastao je za osam posto, a broj zaposlenih veći je za 9,6 posto.